Britt Eklandová

Britt Eklandová (* 6. október 1942, Štokholm, Švédsko) je švédska herečka, ktorá sa preslávila v 60. a 70. rokoch filmami ako Chyťte Cartera (1971), Rituál (1973) či bondovkou James Bond: Muž so zlatou zbraňou (1974). Popri filmovej kariére bola známa aj ako sexsymbol a jedna z najfotografovanejších žien svojej éry.

 Detstvo a mladosť 

Eklandová rodným sa narodila v Štokholme. Jej matka pracovala ako sekretárka a jej otec vlastnil obchod s luxusným oblečením a bol úspešným curlerom i prezidentom svetovej federácie. Vyrastala s tromi bratmi a spomína, že v detstve mala nadváhu, čo sa snažila kompenzovať humorom. Ako tínedžerka odišla zo školy, cestovala s divadlom a v Taliansku ju objavil agent, ktorý ju poslal na filmové skúšky do Londýna.
vľavo|náhľad|304x304bod|Eklandová spoločne s hercom Lee Majorsom, v televíznom seriáli Six Million Dollar Man z roku 1973.

 Kariéra 

Eklandová začínala vo svojej rodnej krajine malými úlohami vo filmoch Kort är sommaren (1962) a Det är hos mig han har varit (1963). Väčší zlom prišiel, keď sa objavila v americkom westerne Advance to the Rear z roku 1964, kde si zahrala po boku hercov ako Stella Stevens a Glenn Ford. V rovnakom roku, sa objavila po boku svojho vtedajšieho manžela, v televíznom filme A Carol for Another Christmas. 

V roku 1968 bola obsadená do filmu The Night They Raided Minsky's, po boku hercov ako Jason Robards a Norman Wisdom. Najväčší zlom v jej kariére prišiel v roku 1971 v britskom filme Chyťte Cartera, kde hrala po boku Michaela Cainea. Film z nej urobil sexsymbol a priniesol ďalšie herecké ponuky. 

V roku 1973 si zahrala v horore Rituál. O rok neskôr, sa stala Bond girl Mary Goodnight vo filme James Bond: Muž so zlatou zbraňou. Hoci film dostal zmiešané recenzie, upevnil jej status hviezdy. V roku 1975 si zahrala po boku Malcolma McDowella v komédii Royal Flash, ktorú kritici označili za jednu z jej najlepších prác. V roku 1978 si zahrala vo filme Ring of Passion, ktorý bol zasadený do príbehu o druhej svetovej vojne. 

V roku 1981 si zahrala spoločne s hercami ako Vincent Price, John Carradine a Donald Pleasence vo horore Klub príšer. V roku 1984 vydala knihu Sensual Beauty: How to Achieve It. Jej posledný väčší film prišiel v roku 1990 s názvom The Children. Odvtedy sa viac orientovala na divadlo a televíziu.

Od konca 90. rokov pravidelne objavovala v britských pantomímach, najmä v rôznych inscenáciách Cinderella a Jack and the Beanstalk.

V roku 2010 sa Eklandová zúčastnila reality show I'm a Celebrity...Get Me Out of Here!, kde bola štvrtou celebritou, ktorú diváci vyradili. V rokoch 2012 až 2014 patrila medzi účinkujúce v relácii Svenska Hollywoodfruar na stanici TV3. V roku 2018 sa objavila v tanečnej súťaži Let's Dance na TV4, kde vypadla ako prvá.
náhľad|243x243bod|Eklandová v roku 2019.
V roku 2020 vyrazila na divadelné turné s hrou The Cat and the Canary, kde hrala pani Pleasant. Predstavenia boli prerušené pandémiou COVID-19, no v závere roka 2021 sa turné opäť obnovilo.

 Súkromný život 

Eklandová sa stala slávnou prakticky zo dňa na deň v roku 1964 po vírivom romániku a svadbe s anglickým hercom a komikom Peterom Sellersom, ktorý jej navrhol sobáš po tom, čo uvidel jej fotografiu v novinách a následne sa s ňou stretol v Londýne. Stála pri ňom aj po tom, čo krátko po svadbe prekonal sériu infarktov. Eklandová bola nevlastnou matkou jeho detí. V januári 1965 sa im narodila dcéra Victoria. Spolu natočili tri filmy. V roku 1968 sa rozviedli.

V júni 1973 porodila syna Nicolaiho Adlera s hudobným producentom Louom Adlerom.

Veľkú pozornosť médií vzbudil aj jej vzťah s rockovou hviezdou Rodom Stewartom. Zoznámila ich Joan Collins v roku 1975. Spolu so Stewarton žili spolu viac ako dva roky; Eklandová sa vtedy vzdala kariéry, aby sa venovala ich vzťahu.

V rokoch 1979 až 1981 chodila so spevákom Philom Lewisom, s ktorým sa aj zasnúbila.

V roku 1984, vo veku 42 rokov, sa vydala za bubeníka kapely Stray Cats, Slima Jima Phantoma, ktorý mal len 23 rokov. V roku 1988 sa im narodil syn Thomas Jefferson, no v roku 1992 sa rozviedli.

 Iné projekty 

 Externé odkazy 



 Zdroj 

Kategória:Švédske filmové herečky
Kategória:Švédske televízne herečky
Kategória:Švédske divadelné herečky
Kategória:Herečky, ktoré hrali Bond girls
Kategória:Osobnosti zo Štokholmu